stanford-oval/wikipedia huggingface dataset:
2006
Tapahtumia > Heinäkuu

1. heinäkuuta – Suomesta tuli Euroopan unionin puheenjohtajamaa 31. joulukuuta 2006 asti.
1. heinäkuuta – Presidentti Tarja Halonen nimitti uusiksi taiteilijaprofessoreiksi elokuvaohjaaja Matti Ijäksen sekä teollisen muotoilijan Hannu Kähösen.
2. heinäkuuta – Meksikon presidentin- ja parlamenttivaalit. Oikeiston Felipe Calderón voitti niukasti. Vasemmiston Andrés Manuel López Obrador vaati uudelleenlaskentaa, jota hän johti ajoittain jopa 2,6 %-yksikköä. Calderón voitti lopulta 35,88–35,31 %. Yli 100 000 henkeä kerääntyi osoittamaan mieltään pääkaupungissa, kun tulos julkaistiin 9. päivänä.
3. heinäkuuta – Espanjan Valenciassa tapahtui 43 kuolonuhria vaatinut metro-onnettomuus, kun metrojunan kaksi vaunua suistui raiteilta junan ajettua jyrkkään mutkaan suurella ylinopeudella.
4. heinäkuuta – Pohjois-Korea laukaisi 6–10 ohjusta, mukaan lukien pitkän kantaman Taepodong-2-ohjuksen. Ohjuskokeet tuomittiin kansainvälisesti.
8. heinäkuuta – Seinäjoella pidetyillä Tangomarkkinoilla valittiin tangokuninkaaksi tamperelainen Marko Lämsä ja tangokuningattareksi samoin tamperelainen Elina Vettenranta.
9. heinäkuuta – Italia voitti jalkapallon MM-kisat Berliinissä pelatussa loppuottelussa kukistettuaan Ranskan rangaistuspotkukilpailussa.
11. heinäkuuta – Intian Mumbain lähijunissa tapahtui seitsemän pommi-iskua, jotka tappoivat yhteensä 188 ihmistä ja haavoittivat 800:aa.
12. heinäkuuta – Israel hyökkäsi Libanoniin Hizbollah-sissien kaapattua kaksi israelilaista sotilasta.
12. heinäkuuta   – Merenkurkun saaristo hyväksyttiin ensimmäisenä suomalaisena luontokohteena Unescon maailmanperintöluetteloon. Saaristo kuului Vaasan, Korsnäsin, Maalahden, Maksamaan ja Mustasaaren kuntien alueisiin ja siellä oli noin 2000 asukasta.
15. heinäkuuta – Kolmipäiväinen G8-maiden kokous alkoi Pietarissa.
17. heinäkuuta – 7,2 magnitudin maanjäristys aiheutti Indonesiaan iskeneen tsunamin.
20. heinäkuuta – World Jump Day.
23. heinäkuuta – Puertoricolainen Zuleyka Rivera valittiin Los Angelesissa Miss Universumiksi.
26. heinäkuuta – Avaruussukkula Discovery laukaistiin lennolle STS-114 10:39 a.m. EDT (14:39 UTC). Lento oli Yhdysvaltain ensimmäinen sukkulalento 907 vuorokauteen (29 kuukautta) Columbian tuhoutumisen jälkeen.
27. heinäkuuta   – Puolan rannikkovartiosto löysi Natsi-Saksan ainoan lentotukialuksen Graf Zeppelinin hylyn Itämerestä 80 metrin syvyydestä läheltä Łeban satamaa. Alus oli laskettu vesille vuonna 1938, mutta sitä ei ollut saatu koskaan täysin valmiiksi. Venäläiset sotilaat olivat upottaneet aluksen vuonna 1947.
31. heinäkuuta – Kuuban pitkäaikainen johtaja Fidel Castro joutui leikkaukseen, ja hän luopui vallastaan väliaikaisesti.
Tapahtumia > Elokuu

2. elokuuta – Vakka-Suomen käräjäoikeus tuomitsi kansanedustaja Tony Halmeen 80 päivän ehdolliseen vankeuteen, 30 päiväsakkoon ja marraskuun loppuun asti ulottuvaan ajokieltoon törkeästä rattijuopumuksesta. Rangaistukseen johtanut ajo oli sattunut Laitilassa helmikuussa.
3. elokuuta – Kolmipäiväinen Assembly '06 -tapahtuma alkoi Hartwall Areenalla Helsingissä.
6. elokuuta – Kullanhuuhdonnan MM-kisat alkoivat Tankavaarassa.
7. elokuuta – Yleisurheilun EM-kilpailut alkoivat Göteborgissa. Suomi sai kisoissa kolme mitalia.
12. elokuuta – Saksalainen Nobel-kirjailija Günter Grass paljasti kuuluneensa toisen maailmansodan aikana natsipuolueen alaiseen SS-panssaridivisioonaan. Grassin lausunto herätti suuren kohun, kiihkeimmät vaativat häntä palauttamaan vuonna 1999 saamansa Nobelin palkinnon. Grass itse sanoi koko ikänsä hävenneensä tätä ”nuoruuden hairahdustaan”.
14. elokuuta – YK:n neuvottelema tulitauko tuli voimaan Israelin ja Libanonin välisessä konfliktissa.
15. elokuuta – Yleisurheilun nuorten MM-kilpailut alkoivat Pekingissä.
15. elokuuta   – Japanin pääministeri Jun'ichirō Koizumi vieraili Yasukuni-jinja-pyhäkössä Tokiossa kunnioittamassa toisessa maailmansodassa kaatuneiden japanilaisten muistoa. Käynti viilensi tuntuvasti Japanin ja muiden Itä-Aasian maiden välejä, koska Koizumi korosti käyneensä pyhäkössä nimenomaan pääministerin ominaisuudessa ja naapurimaissa hänen katsottiin osoittaneen kunnioitusta myös japanilaisille sotarikollisille.
21. elokuuta – Suomen passit uudistuivat. Kaikki tästä päivästä lähtien myönnetyt passit ovat sisältäneet biometrisen tunnisteen ja passien voimassaoloaika lyheni kymmenestä vuodesta viiteen vuoteen.
22. elokuuta – Pulkovo Aviation Enterprisen Tupolev Tu-154 putosi lähellä Donetskia Ukrainassa ukkosmyrskyssä. 160 matkustajaa ja kymmenen hengen miehistö saivat surmansa.
24. elokuuta – IAU määritteli planeetan uudelleen ja loi käsitteen kääpiöplaneetta. Tämän seurauksena Pluto menetti asemansa planeettana.
24. elokuuta – Näyttelijä Allu Tuppuraisen esittämä Rölli-peikko valittiin kaikkien aikojen Satusuomalaiseksi Yleisradion järjestämässä äänestyksessä.
31. elokuuta – Kaksi varastettua Edvard Munchin maalausta, Huuto ja Madonna saatiin takaisin Norjan poliisi-iskussa.
31. elokuuta – Laajalti ennätyksellisen kuiva hellekesä päättyi. Lisäksi Venäjän metsäpalot huononsivat ilmanlaatua Etelä-Suomessa elokuun aikana.
Tapahtumia > Syyskuu

Syyskuussa 2006 virkaansa valittuja
Ruotsin pääministeri Fredrik Reinfeldt
Viron presidentti Toomas Hendrik Ilves
Japanin pääministeri Shinzō Abe
3. syyskuuta – Lahden oikorata otettiin käyttöön.
3. syyskuuta – ESAn SMART-1-luotain törmäsi onnistuneesti Kuuhun kello 8.42 Suomen aikaa.
6. syyskuuta – Tampere sai ensimmäisen vaaleilla valitun pormestarin, kun kaupunginvaltuusto valitsi tehtävään kaupungin talousjohtajan Timo P. Niemisen.
9. syyskuuta – Poliisi otti Helsingin keskustassa kiinni 136 Smash-Asem -mielenosoitukseen osallistunutta henkilöä. Kiinniotettujen joukossa oli sittemmin kansanedustajaksi valittu Paavo Arhinmäki. Poliisin otteet johtivat kymmeniin kanteluihin eduskunnan apulaisoikeusasiamiehelle.
10. syyskuuta – Helsingin messukeskuksessa alkoi suurin Suomessa koskaan järjestetty kokous, kaksipäiväinen Asem-huippukokous, johon ottivat osaa 25 EU-maan ja 13 Aasian maan johtajat sekä EU:n komission johtajat. Kokouksen anti jäi melko laihaksi, koska sen osanottajat lähinnä vain vahvistivat jo aiemmin Kioton ilmastokokouksessa tehdyt päätökset.
11. syyskuuta – Sitoutumattomien maiden liike aloitti 14. kokouksensa Havannassa, kokous päättyi 16. syyskuuta.
12. syyskuuta – Paavi Benedictus XVI siteerasi puheessaan Saksassa bysantin keisaria Manuel II Palaiologosia, mikä herätti vastalauseita islamilaisessa maailmassa.
13. syyskuuta – Vaasan kaupungin 400-vuotisjuhlat alkoivat. Kaksipäiväisten juhlien kunniavieraina olivat Ruotsin kuningas Kaarle XVI Kustaa ja kuningatar Silvia, jotka olivat ensimmäiset kaupungissa vierailleet Ruotsin kuninkaalliset yli 200 vuoteen.
17. syyskuuta – Ruotsin valtiopäivävaalit voitti neljän puolueen porvariallianssi. Fredrik Reinfeldtista tuli maan uusi pääministeri ja Carl Bildtistä ulkoministeri.
17. syyskuuta – Julkisuuteen vuotanut ääninauha johti mellakoihin Unkarin hallitusta ja pääministeri Ferenc Gyurcsánya vastaan.
19. syyskuuta – Sotilasvallankaappaus Thaimaassa kenraali Sonthi Boonyaratkalinin johdolla.
23. syyskuuta – Viron uudeksi presidentiksi valittiin EU-parlamentaarikko Toomas Hendrik Ilves, joka voitti vain niukasti edeltäjänsä Arnold Rüütelin.
25. syyskuuta – Espoon kaupunginvaltuusto kannatti Länsimetron rakentamista äänin 45–19.
26. syyskuuta – Shinzō Abe valittiin Japanin uudeksi pääministeriksi väistyneen Junichiro Koizumin tilalle. Pääministerin vaihdosta oli pidetty selvänä sen jälkeen, kun Abe oli 20. syyskuuta valittu Japania hallinneen Liberaalidemokraattisen puolueen uudeksi puheenjohtajaksi.
30. syyskuuta – Naton tukikohta Keflavíkissa Islannissa suljettiin, kun Yhdysvallat veti pois viimeiset 30 sotilasta.
30. syyskuuta – Pariisin automessut alkoivat.
Tapahtumia > Lokakuu

1. lokakuuta – Bosnia-Hertsegovinan parlamenttivaalit.
2. lokakuuta – Tampereen läntisen kehätien Valtatie 3:n ensimmäinen vaihe (Pirkkala–Nokia) valmistui.
2. lokakuuta – Lappeenrannan Huhtiniemessä aloitettiin joukkohaudan kaivaus.
4. lokakuuta – Porvoon hiippakunnan uudeksi piispaksi, eläkkeelle jääneen Erik Vikströmin seuraajaksi, valittiin myös kansanedustajana ja ministerinä toiminut Åbo Akademin rehtori Gustav Björkstrand.
7. lokakuuta – Latvian parlamenttivaalit.
9. lokakuuta – Pohjois-Korea väitti tehneensä ensimmäisen ydinkokeensa. YK asetti kokeen jälkeen maalle pakotteita.
10. lokakuuta – Google osti YouTuben 1,65 miljardilla dollarilla.
13. lokakuuta – Kokoomuksen puoluesihteeri Harri Jaskari ilmoitti eroavansa häneen kohdistuneen paritusepäilyn vuoksi. Uudeksi puoluesihteeriksi valittiin Taru Tujunen.
15. lokakuuta – Kaivokselan kirkko Vantaalla tuhoutui tulipalossa. Poliisi otti kiinni paikkakuntalaisen miehen, joka tunnusti sytyttäneensä myös Martinlaaksossa sijainneen Jehovan todistajien valtakunnansalin 11. lokakuuta.
22. lokakuuta – Maailman menestynein Formula 1 -kuljettaja Michael Schumacher lopetti ensimmäisen kerran kilpailijauransa Brasilian GP:ssä. Hän palasi lajiin takaisin Bahrainin Grand Prix’ssa 2010. Viimeisellä kaudellaan ennen kolmen vuoden taukoa hän sijoittui toiseksi.
26. lokakuuta – Kansanedustaja Seppo Lahtela loikkasi Suomen Keskustasta Kokoomukseen.
29. lokakuuta – Luiz Inácio Lula da Silva valittiin uudelleen Brasilian presidentiksi vaalien toisella kierroksella.
30. lokakuuta – Entinen Chilen diktaattori Augusto Pinochet asetettiin kotiarestiin.
Tapahtumia > Marraskuu

1. marraskuuta – Ruotsalainen rahtialus M/S Finnbirch kaatui ja upposi Gotlannin lähettyvillä.
5. marraskuuta – Saddam Hussein ja kaksi muuta tuomittiin kuolemaan hirttämällä rikoksista ihmisyyttä vastaan. Bagdad julistettiin ulkonaliikkumiskieltoon tuomion julistamisen ajaksi. Euroopan unioni ja useat muut länsimaat tuomitsivat kuolemantuomiot.
5. marraskuuta – Sandinistijohtaja Daniel Ortega voitti Nicaraguan presidentinvaalit.
7. marraskuuta – Yhdysvaltain vaaleissa demokraattinen puolue voitti vaalit ja sai enemmistön molempiin kamareihin ensi kertaa sitten vuoden 1994.
8. marraskuuta – Israelin joukkojen tulitus tappoi 20 palestiinalaista Beit Hanounissa Gazan kaistalla. Yhdysvallat esti vetollaan Israelin toimien tuomitsemisen YK:ssa.
8. marraskuuta – Yhdysvaltain puolustusministeri Donald Rumsfeld erosi. Presidentti Bush nimitti Robert Gatesin hänen seuraajakseen. Gates aloitti tehtävänsä 18. joulukuuta.
12. marraskuuta – Georgiasta eroon pyrkinyt Etelä-Ossetia äänesti ylivoimaisella enemmistöllä itsenäisyyden puolesta. Mikään ulkovalta ei tunnustanut tulosta ja länsimaat pitivät kansanäänestystä laittomana.
14. marraskuuta – Poliisien asuihin pukeutuneet miehet kaappasivat jopa sata ihmistä Irakin opetusministeriöstä Bagdadista. Kaapattujen määrästä ja kohtalosta on ristiriitaisia tietoja.
22. marraskuuta – Alankomaiden vaaleissa pääministeri Jan Peter Balkenenden kristillisdemokraatit säilyttivät asemansa suurimpana puolueena, vaikka menettivät paikkojaan sosialistipuolueelle.
22. marraskuuta – Nepalin pääministeri Girija Prasad Koirala ja maolaississien johtaja Prachanda allekirjoittivat rauhansopimuksen, joka päätti yksitoistavuotisen sisällissodan.
23. marraskuuta – Pommi-isku ja kranaatinheitintuli surmasi yli 200 ihmistä šiiojen asuttamassa Bagdadin Sadr Cityssä, mikä oli tuhoisin yksittäinen isku sitten sodan alkamisen. Vastaiskuna levottomuuksissa tuhottiin moskeijoita ja poltettiin sunneja elävältä.
23. marraskuuta – Venäjän tiedustelupalvelun FSB:n entinen agentti Aleksandr Litvinenko kuoli myrkytykseen lontoolaisessa sairaalassa. Litvinenko oli arvostellut jyrkästi Venäjän toimia Tšetšeniassa ja uskonut Venäjän presidentin Vladimir Putinin järjestäneen hänen myrkyttämisensä.
24. marraskuuta – EU:n ja Venäjän huippukokous Helsingissä.
26. marraskuuta – Ecuadorilainen vasemmistolainen taloustieteilijä Rafael Correa voitti maansa presidentinvaalit maan rikkainta miestä Álvaro Noboaa vastaan. Correa on Venezuelan Hugo Chávezin henkilökohtainen ystävä ja vannonut sulkevansa Yhdysvaltain lentotukikohdan Mantassa. Correa astui virkaansa 15. tammikuuta 2007.
Syntyneitä

2. helmikuuta – Martinius Stenshorne, norjalainen autourheilija
6. syyskuuta – Hisahito, Japanin prinssi Akishinon ja prinsessa Kikon poika.
5. lokakuuta – Jacob Tremblay, kanadalainen näyttelijä
26. lokakuuta – Tuukka Taponen, suomalainen autourheilija
24. marraskuuta – Nina Pinzarrone, belgialainen taitoluistelija
Nobelin palkinnot

Nobelin fysiikanpalkinto: John C. Mather ja George Smoot
Nobelin kemianpalkinto: Roger Kornberg
Nobelin lääketieteen palkinto: Andrew Fire ja Craig Mello
Nobelin kirjallisuuspalkinto: Orhan Pamuk
Nobelin rauhanpalkinto: Muhammad Yunus ja Grameen Bank
Nobelin taloustieteen palkinto: Edmund Phelps
Aiheesta muualla

Kuvia tai muita tiedostoja aiheesta 2006 Wikimedia Commonsissa
Rovaniemen maalaiskunta liittyi Rovaniemen kaupunkiin. Samalla Rovaniemen kaupungin pinta-ala lähes satakertaistui ja siitä tuli pinta-alaltaan Euroopan suurin kaupunki.
Liberian ensimmäinen naispresidentti Ellen Johnson Sirleaf astui virkaansa tammikuussa 2006.
M/S al-Salam Boccaccio 98 upposi helmikuussa 2006 ja noin tuhat ihmistä kuoli. Oheiseen karttaan merkitty uppoamispaikka Punaisellamerellä.
Maaliskuussa 2006 Vasemmistoliiton puheenjohtaja Suvi-Anne Siimes erosi puheenjohtajuudestaan ja eduskuntaryhmästään ja ilmoitti, ettei asetu ehdolle seuraavissa eduskuntavaaleissa. Kuva vuodelta 2009.
Hallituksen vastaisia mielenosoituksia Nepalin pääkaupungissa Kathmandussa.
VR:n makasiinit palavat.
Euroviisuvoittaja Lordi esiintymässä Kauppatorin kansanjuhlassa.
Jaavan maanjäristyksen tuhoja.
Montenegron sijainti. Kesäkuussa 2006 Montenegron parlamentti julisti Montenegron itsenäiseksi valtioksi.
Merenkurkun saaristosta tuli Unescon maailmanperintökohde.
Saksalainen kirjailija Günter Grass kertoi elokuussa 2006 kuuluneensa nuoruudessaan SS:ään. Häntä vaadittiin jopa palauttamaan Nobelin palkintonsa.
Yhdysvaltalaisia sotajoukkoja Irakissa. Lokakuun aikana Irakin väkivaltaisuudet kiihtyivät. YK:n mukaan 3 709 siviiliä tapettiin. Lukema oli suurin sitten vuoden 2003, jolloin Irakin sota alkoi.
Saddam Hussein sai hirttotuomion.
Felipe Calderón aloitti Meksikon presidenttinä.
Astronautti Christer Fuglesangista tuli joulukuussa 2006 ensimmäinen pohjoismaalainen avaruudessa.
Augusto Pinochet kuoli joulukuussa 2006.
Alan Smithee

”Alan Smithee” on anagrammi sanoista ”the alias men”.
Alan Smithee sekä Allen Smithee tai Adam Smithee ovat pseudonyymejä, joita Hollywoodin elokuvaohjaajat käyttivät vuodesta 1968 vuoteen 1999 sellaisissa tapauksissa, joissa he eivät halunneet omaa nimeään liitettävän elokuvaan. Death of a Gunslinger (1969) oli ensimmäisiä elokuvia, joissa ohjaajien Robert Tottenin ja Don Siegelin välisen kiistan vuoksi ohjaajaksi nimettiin Allen Smithee.
Jos ohjaaja pystyi todistamaan Directors Guild of American ja Association of Motion Picture and Television Producersin jäsenistä koostuvalle paneelille, että elokuva ei ollut enää taiteellisesti hänen käsissään, hän sai käyttää nimeä. Sopimus täytyi pitää salaisena. Pseudonyymiä ei voinut kuitenkaan käyttää virheidensä peittelemiseen.
Vuonna 1997 sai ensi-iltansa Arthur Hillerin ohjaama komedia An Alan Smithee Film: Burn Hollywood Burn, joka kertoo ohjaajasta, jonka oikea nimi on Alan Smithee, minkä vuoksi hän ei voi käyttää salanimeä. Ironiaa lisäsi se, ettei Arthur Hiller ollut tyytyväinen elokuvan leikkaukseen, joten hän halusi ja sai elokuvalleen luvan käyttää Alan Smitheetä ohjaajanimenä. Julkisuus elokuvan ympärillä johti siihen, että Directors Guild lopetti Alan Smithee -nimen käytön.
Aiheesta muualla

Alan Smithee Internet Movie Databasessa. (englanniksi)
Paquito D’Rivera

| Paquito D’Rivera |
| --- | --- |
 Paquito D’Rivera esiintymässä vuonna 2015.
Henkilötiedot
Syntynyt: 4. kesäkuuta 1948 (ikä 76)
Muusikko
Tyylilajit:  jazz, taidemusiikki
Soittimet:  klarinetti, saksofoni
Levy-yhtiöt:  Sunnyside 
Aiheesta muualla
www.paquitodrivera.com
  [ Muokkaa Wikidatassa ] [ ohje ]  
Paquito D’Rivera (s. 4. kesäkuuta 1948) on kuubalainen klarinetisti, saksofonisti ja säveltäjä. Hän on soittanut sekä jazzia että klassista musiikkia. D’Rivera aloitti uransa soittamalla klarinettia ja saksofonia Kuuban kansallisessa sinfoniaorkesterissa. Vuonna 2002 D’Riveralta tilattiin huilukonsertto ”Gran Danzón”.
D’Rivera aloitti soittamaan saksofonia jo lapsena viiden vanhana, kun hänen isänsä soitti klassista saksofonia ja hänellä oli tapana viihdyttää poikaansa soittamalla mm. Duke Ellingtonin ja Benny Goodmanin musiikin pauhatessa taustalla. Tästä Paquito ajautui aina Havanan klubeihin, kuten Tropicanaan. 1960 D’Rivera aloitti opiskelut Havanan konservatoriolla, missä hän alkoi myös soittamaan klarinettia ja tapasi Chucho Valdesin, jonka kanssa he perustivat Irakere yhtyeen vuonna 1973.
Vuonna 1980 kesken Espanjan kiertuereissun D'Rivera pyysi turvapaikkaa poliittisista syistä ja loikkasi USA:n konsulaatin kautta Yhdysvaltoihin. Asiassa häntä avusti jazz-muusikko Dizzy Gillespie. Hän asettui asumaan New Yorkiin.
Otto Steffen

| Mitalit> Maa:   Yhdysvallat.Miesten voimistelu. Olympialaiset  | Mitalit> Maa:   Yhdysvallat.Miesten voimistelu. Olympialaiset  | Mitalit> Maa:   Yhdysvallat.Miesten voimistelu. Olympialaiset  | Maa:   Yhdysvallat> Miesten voimistelu. |
| --- | --- | --- | --- |
|  Hopeaa | St. Louis 1904 | joukkuekilpailu |  |
Otto I. Steffen (10. elokuuta 1874 Oberstein – 7. marraskuuta 1957 Buffalo, Yhdysvallat) oli saksalaissyntyinen voimistelija ja olympiamitalisti. Hän muutti Yhdysvaltoihin vuonna 1890 ja sai sen kansalaisuuden 1900.
Steffen oli 1890-luvulla yksi Yhdysvaltain huippuvoimistelijoista. Hän kilpaili vuoden 1904 kesäolympialaisissa Saint Louisissa ja oli siellä mukana saamassa hopeaa joukkuevoimistelussa. Hän kilpaili myös yksilölajeissa, mutta ei päässyt niissä mitalisijoille. Hän opetti vuoteen 1911 saakka voimistelua Yhdysvaltain laivastoakatemiassa.
Northamptonshire

Northamptonshire
| --- | --- |
Sijainti:  Itä-Midlands Englanti Yhdistynyt kuningaskunta
Pääkaupunki:  Northampton 
Pinta-ala:  2 360 km2  (2016) 
Hallinnolliset osat:  North Northamptonshire (d) West Northamptonshire (d) 
Väkiluku:  757 000  as.  (2020) 
Asukastiheys:  320  as./km2  (2020)
Kumppanuus:  Indianapolis (2009 – ) 
Verkkosivusto:  www.northamptonshire.gov.uk 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Northamptonshire on muodollinen ja historiallinen kreivikunta Itä-Midlandsin alueella Keski-Englannissa. Kreivikunta muodostuu kahdesta itsenäisestä yhtenäishallintopiiristä, West Northamptonshirestä ja North Northamptonshirestä. Vuonna 2020 sen alueella arvioitiin elävän noin 757 000 ihmistä.
Northamptonshire sijaitsee vedenjakajalla Severnin ja Washjoen välillä, ja on ympäristöönsä nähden ylävää aluetta.
Northamptonshiren kukoistuskautta olivat 1100- ja 1200-luvut, jolloin se oli Englannin rikkaimpia alueita. Tältä ajalta on hienoja kirkkoja ja kartanoita.
Teollinen vallankumous toi alueelle kenkä- ja nahkateollisuutta, rautakaivoksia ja teräksen tuotantoa. Silti kreivikunnan yleiskuva on hyvin maatalousvaltainen. Siellä on paljon kartanoita ja suuria maatiloja.
Hallinto > Osa-alueet

Northamptonshiren muodollisen kreivikunnan alueella sijaitsee kaksi itsenäistä yhtenäishallintopiiriä.
| Hallinnon taso | Väkiluku (2020) | Lähde | Kartalla |
| --- | --- | --- | --- |
| West Northamptonshire * | 407 000 |  | 1 |
| North Northamptonshire * | 350 000 |  | 2 |
* Yhtenäishallintopiiri
Northamptonshiren aluehallinto
1. taso: Hallintopiirit
2. taso: Kunnat
Väestö

Vuonna 2020 Northamptonshiren muodollisessa kreivikunnassa oli noin 757 000 asukasta ja seuraavat yli kymmenentuhannen asukkaan asutuskeskukset:
| Asutuskeskus | Hallinnollinen alue | Väkiluku (2020) | Lähde |
| --- | --- | --- | --- |
| Northampton | West Northamptonshire | 230 000 |  |
| Corby | North Northamptonshire | 62 000 |  |
| Kettering | North Northamptonshire | 61 000 |  |
| Wellingborough | North Northamptonshire | 54 000 |  |
| Rushden | North Northamptonshire | 32 000 |  |
| Daventry | West Northamptonshire | 26 000 |  |
| Brackley | West Northamptonshire | 16 000 |  |
| Desborough | North Northamptonshire | 12 000 |  |
| Towcester | West Northamptonshire | 11 000 |  |
Tunnukset > Nimikkokukka

Vuonna 2004 Northamptonshiren nimikkokukaksi valittiin kevätesikko Plantlife International -järjestön pitämässä yleisöäänestyksessä.
Aiheesta muualla

Kuvia tai muita tiedostoja aiheesta Northamptonshire Wikimedia Commonsissa
Northamptonshire County Council (Arkistoitu – Internet Archive)
BBC Northampton
Pamfaios

| Pamfaios> Παμϕαῖος |
| --- | --- |
 Athene sekä Pamfaioksen signeeraus. Yksityiskohta hydriasta, n. 540 eaa.
Henkilötiedot
Syntynyt: 500-luku eaa.
Kuollut: 400-luku eaa.
Ammatti:  savenvalaja
Taiteilija
Aktiivisena:  n. 510–480 eaa.
Taidesuuntaus:  punakuviokeramiikka
Pamfaios (m.kreik. Παμφαῖος, Pamfaīos) oli antiikin kreikkalainen savenvalaja, joka teki attikalaista punakuviokeramiikkaa. Hän toimi Ateenassa arkaaisella kaudella noin vuosina 510–480 eaa.
Pamfaios vaikuttaa jatkaneen Nikostheneen työtä ja ottaneen tämän työpajan haltuunsa. Hänen signeerauksensa tunnetaan noin 50 eri vaasista. Signeeraukset vaikuttavat kuitenkin olevan eri vaasimaalareiden tekemiä, ja näin eräänlaisia työpajan tavaramerkkejä. Pamfaioksen vaaseja maalasivat muun muassa Epiktetos, Nikosthenes-maalari ja Oltos, jotka olivat työskennelleet jo Nikostheneelle. Pamfaioksen aikana työpaja laajensi punakuviokeramiikan tuotantoaan.
Teoksia

Kyliks, n. 510 eaa.
Kyliks, n. 510–500 eaa.
Kyliks, n. 510–500 eaa.
Kyliks, n. 495 eaa.
Signeeraus ΠΑΜΦΑΙΟΣ ΕΠΟΙΕΣΕΝ, ”Pamfaios teki [minut]”, edellisen jalassa.
Alan Stubbs

| 0 | 1 | 2 |
| --- | --- | --- |

Henkilötiedot
Koko nimi: Alan Ross Farley Stubbs
Syntymäaika: 6. lokakuuta 1971 (ikä 53)
Syntymäpaikka: Kirkby, Englanti
Pituus: 188 senttimetriä
Seura
Seura: Rotherham United
Tehtävä: päävalmentaja
Seurat
| Vuodet | Seura | O (M) |
| 1990–1996 1996–2001 2001–2005 2005–2006 2006–2008 2008 | Bolton Wanderers  Celtic  Everton Sunderland Everton Derby County | 181 (9) 88 (3) 124 (3) 10 (1) 45 (3) 9 (1) |
Maajoukkue
| 1994 | Englanti B | 1 (0) |
Valmennusura
2014–2016 2016 2018–: Hibernian Rotherham United St. Mirren
 Seurajoukkueuran tilastot kattavat vain kansalliset sarjat.
AlanStubbs (s. 6. lokakuuta 1971 Kirkby, Englanti) on englantilainen jalkapallovalmentaja ja entinen puolustaja. Kesästä 2018 lähtien hän on toiminut skotlantilaisseura St. Mirrenin päävalmentajana.
Stubbs aloitti pelaajauransa Bolton Wanderersissa, josta siirtyi toukokuussa 1996 melkein 200 liigaottelun jälkeen Celticiin. Celticin riveissä tuplamestaruudenkin voittanut Stubbs siirtyi heinäkuussa 2001 takaisin Englantiin Evertoniin. Kirkbylainen vakiinnutti nopeasti paikkansa vakiokokoonpanossa. Hieman loukkaantumisistakin kärsinyt Stubbs käväisi vuonna 2005 Sunderlandissa, mutta palasi Evertoniin jo 10 ottelun jälkeen.
Ennen St. Mirreniä Stubbs on valmentanut Hiberniania ja Rotherham Unitedia.
Aiheesta muualla

Profiili soccerbase.comissa (Arkistoitu – Internet Archive) (englanniksi)
| 0 | 1 | 2 |
| --- | --- | --- |
| Edeltäjä: Terry Butcher | Hibernianin päävalmentaja 2014–2016 | Seuraaja: Neil Lennon |
| 0 | 1 | 2 |
| --- | --- | --- |
| Edeltäjä: Neil Warnock | Rotherham Unitedin päävalmentaja 2016 | Seuraaja: Kenny Jackett |
Allakka

Allakka voi tarkoittaa:
allakka eli almanakka, kalenterijulkaisu
Allakka, entinen Aamulehden liite (myöhemmin Valo-liite)
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Allakka”, voi hakea sivunnimihaulla, laajalla sivunnimihaulla tai tekstihaulla.
Angloirlantilaiset

Angloirlantilaiset (iiriksi Angla-Éireannach) oli pääasiassa 1800- ja 1900-luvulla käytetty termi, jolla viitattiin Irlannissa etuoikeutetussa asemassa olleeseen yhteiskuntaluokkaan. Etuoikeutetun yhteiskuntaluokan jäsenet olivat Protestant Ascendancyn jälkeläisiä. Sen jäsenet kuuluivat suurimmaksi osaksi Irlannin kirkkoon tai englantilaisiin protestanttikirkkoihin. Monista tuli Brittiläisessä imperiumissa toimivia virkamiehiä ja korkeita upseereja.